
JUZUU 20/21 


AL-ANKABUUT (29) 


AMMAN KHALAQ 


39. Na (vile vile) Karuni na Firauni na Hamana 
(waiiangamizwa); na hakika aliwajia Musa kwa 
miujiza waziwazi, lakini walijivuna katika ardhi, 
lakini hawakuweza kumshinda (Mwenyezi Mungu). 

40. Basi kila mmoja tulimtesa kwa sababu ya 
dhambi zake; miongoni mwao wako tuliowapelekea 
kimbunga cha changarawe, na miongoni mwao wako 
waliotolewa roho kwa ukelele mkubwa (uliopigwa na 
Jibrili); na miongoni mwao wako tuliowadidimiza 
ardhini; na miongoni mwao wako tuliowagharikisha. 
Na hakuwa Mwenyezi Mungu Mwenye 
kuwadhulumu, lakini walikuwa wakijidhulumu 
(wenyewe) nafsi zao. 

41. Mfano wa wale waliofanya waungu 
asiyekuwa Mwenyezi Mungu, ni kama mfano wa 
buibui ajitandiaye nyumba (yake ili imhifadhi, nayo 
haimhifadhi na lolote); na bila shaka nyumba iliyo 
dhaifu kuliko zote ni nyumba ya buibui; laiti 
wangalijua! 

42. Kwa yakini Mwenyezi Mungu anajua huko 
kuabudu kwao vyengine wakamuacha yeye 
(Mwenyezi Mungu); naye ndiye Mwenye nguvu, 
Mwenye hikima. 

43. Na hiyo mifano tunawapigia watu; na 
hawaifahamu ila wajuao. 

44-. Mwenyezi Mungu ameziumba mbingu na 
ardhi kwa haki. Kwa hakika katika hayo zimo hoja 
(dhahiri) kwa wanaoamini. 

45. Soma uliyoletewa Wahyi (uliyofunuliwa) 
katika Kitabu (hiki ulicholetewa) na usimamishe 
Sala. Bila shaka Sala (ikisaliwa vilivyo) humzuiliya 
(huyo mwenye kusali na) mambo machafu na 
maovu, na kwa yakini kumbuko ia Mwenyezi 





41. Hapa ni kama vile tunavyosema kila siku kuwa wa kuombwa akawcza (a) kuondoa mabaya. au (b) kulela 
mema ni Mwenyezi Mungu tu peke yake si Sharilu wa Mtaa wa Mackinon Road wala Sharifu wa mtaa wa Sharifu 
Musa wala Shekhe wa mtaa wa Mloni wala Shekhe'wa mlaa wa Fujoni, wala mzimu wa Baa Faijallah wala pep»> wa 
Vura wala wengineo wala mengineyo. 

Mambo yole ni ya Mungu Atakalo ndilo huwa 

Ndiye Pweke Mwenye Quwa Mwenye amri na shani. 

43. Hapa Aya hii — kama Aya ya 22 ya Suratur Rum na ya 15 ya Suratul Ankabuut na nyinginezo — 
inahimiza kusoma kwani kwa kusoma ndipo utapofahamu hayo ambayo Mwenyezi Mungu na Mtumewe wanayasem^. 
Na kuyajua hayo na kuyafwata ndio kutengenekewa duniani na akhera. 

45. Baadhi ya wakubwa wa Dhikiri wanaotaka kupoteza watu wanalifasiri vibaya makusudi hili tamko la 
Waladhtkrullahl Akbar. Wanasema dhikiri ndiyo bora kuliko Sala. Khiari yao. Watachukua mizigo yao na mizigo ya 
hao wawapotezao. Katika Uislamu — baada ya mtu kuwa Mwislamu — hapana amali bora kuliko Sala na ndiyo 
farka baina ya Uislamu na ukafiri. Basi. khiari yao. nawapoleze walu. 

JUZUU 21 


AL-ANKABUUT (29) 


UTLU MA 


Mungu (lililomo ndani ya Sala) ni jambo kubwa 
kabisa (la kumzuilia mtu na mabaya). Na Mwenyezi 
Mungu Anajua mnayoyatenda. 

46. Wala msibishane na watu waliopewa Kitabu 
(kabla yenu) ila kwa yale (majadiliano) yaliyo 
mazuri, isipokuwa wale waliodhulumu miongoni 
mwao. Na semeni: “Tunaamini yaliyoteremshwa 
kwetu na yaliyoteremshwa kwenu, na Mungu wetu 
na Mungu wenu ni Mmoja; nasi ni wenye 
kunyenyekea kwake. 1 * * * 5 ’ 

47. Na namna hivi Tumekuteremshia Kitabu 
(hiki cha Qurani)j basi wale Tuliowapa Kitabu 
(kabla ya hiki kama Tawrati na Injili wanakiamini 
(hiki kitabu ulichoteremshiwa kwani hakipingani na 
hivyo walivyoteremshiwa); na miongoni mwa hawa 
(Waarabu wasiokuwa na kitabu chochote) wako 
wanaokiamini; na hawazikatai Aya zetu isipokuwa 
wale wanaotaka kuficha haki. 

48. Na hukuwa mwenye kusoma kitabu 
chochote kabla ya hiki, wala hukukiandika kwa 
mkono wako wa kuume, (ingekuwa hivyo) 
wangefanya shaka wale wanaotaka kubadilisha 
(haki). 

49. Bali hizi ni Aya waziwazi (zinazokubaliwa) 
katika vifua vya wale waliopewa ilimu, na 
hawazikatai Aya Zetu isipokuwa madhalimu (wa 
nafsi zao). 

50. Na walisema: “Mbona hakuteremshiwa 
miujiza kutoka kwa Mola wake?” Sema: “Miujiza 
iko Kwake Mwenyezi Mimgu tu, (akitaka 
atakuteremshieni na kama hataki basi), nami hakika 
ni Mwonyaji Mbainishaji (dhahiri tu).” 

51. Je, hayakuwatosha ya kwamba 
Tumekuteremshia Kitabu hiki wanachosomewa? 
Bila shaka katika hayo muna rehema na mauidha 
kwa watu wanaoamini. 

52. Sema: “Mwenyezi Mungu Anatosha kuwa 
Shahidi baina yangu na nyinyi. Anajua yaliyomo 
katika tnbingu na Ardhi. Na wale wanaokubali batili 
na kumkufuru Mwenyezi Mungu, hao ndio wapatao 
hasara.” 

48. Mwenyezi Mungu amewataka wasiokubali kuwa Qurani ni maneno Yake walete Sura moja mfano wa Sura 

za Qurani (2:23). Ikiwa wao wameshindwa, jee aliwezaje Mtume Muhammad atiyekuwa hajui kusoma wak 
kuandika? Bila shaka Qurani ni maneno ya Mwenyezi Mungu Mwenyewe. 

51. Kuonyesha kuwa hakuna muujiza mkubwa na shahada kamili ya ukweli wa Uislamu kuliko hii Qurani 

isiyoweza kugunduliwa na kosa wala kutiwa kombo kwa lolote. 

AL-ANKABUUT (29) 


UTLU MA 


53. Na wanakuomba adhabu ifike upesi. Na 
kama pasingaliwekwa wakati maalumu (wa kuja 
adhabu, basi) adhabu ingaliwajia (sasa hivi). Na kwa 
yakini itawajia kwa ghafla, na hali ya kuwa hawana 
habari. 

54. Wanakuhimiza adhabu (ije upesi). Na hali 
ya kuwa Jahanamu itawazunguka makafiri. 


55. Siku itakapowafunika adhabu (hiyo) kutoka 
juu yao na kutoka chini ya miguu yao, na Atasema: 
“Onjeni (jaza ya) yale mliyokuwa mkitenda.” 

56. “Enyi waja Wangu mlioamini! Kwa yakini 
ardhi Yangu ina wasaa, (mnaweza kwenda nchi 
nyingine kama hampati fursa ya kufuata dini yenu 
katika nchi yenu); basi Mimi tu muniabudu.” 

57. Kila nafsi itaonja mauti, kisha mtarudishwa 
Kwetu. 

58. Na ambao wameamini na kufanya vitendo 
vizuri, bila shaka Tutawakalisha katika maghorofa ya 
Peponi mpitamo mito mbele yake, wakae humo 
milele. Ni mwema ulioje ujira wa watendao (mema): 

59. Ambao walisubiri na wakamtegemea Mola 
wao. 

60. Na wanyama wangapi hawawezi kujimilikia 
riziki zao; Mwenyezi Mungu Huwaruzuku wao na 
nyinyi pia: naye ndiye Asikiaye, Ajuaye. 

61. Na kama ukiwauliza, “Ni nani aliyeumba 
mbingu na ardhi na akalitiisha jua na mwezi?” Bila 
shaka watasema, “Mwenyezi Mungu.” Wapi basi 
wanakogeuziwa? 

62. Mwenyezi Mungu Humkunjulia riziki 
Amtakaye katika waja Wake na Humdhikishia. Kwa 
hakika Mwenyezi Mungu ni Mjuzi wa kila kitu. 

63. Na ukiwauliza: “Ni nani ateremshaye maji 

mawinguni na kuihuisha ardhi baada ya kufa 
kwake?” Bila shaka watasema: “Mwenyezi 

Mungu.” Sema: “Basi shukurani yote anastahiki 
Mwenyezi Mungu.” Lakini wengi katika wao 
hawafahamu. 

64. Na hayakuwa maisha haya ya dunia ila 
upuzi na mchezo; na nyumba ya akhera ndiyo 
maisha hasa: laiti wangalijua! 

65. Na wanapopanda katika vyombo 
(wakafikwa na misukosuko), humuomba Mwenyezi 

AL-ANKABUUT (29) 


UTLU MA 


Mungu, na hali ya kuwa wanamtakasishia utii. 
Lakini Anapowafikisha salama barani, mara 
wanamshirikisha; 

66. Wapate kutoyashukuru Tuliyowapa, na 
wapate kustarehe (kwa yale mabaya yao). Lakini 
karibuni hivi watajua! 

67. Je, hawaoni ya kwamba Tumeifanya (nchi 
yao) nchi takatifu na ya amani, hali ya kuwa 
wanabwakuliwa watu wa pembezoni mwao? Je, 
wanaamini batili na kuzikufuru neema za Mwenyezi 
Mungu? 

68. Na nani dhalimu mkubwa kuliko yule 
anayemzushia uwongo Mwenyezi Mungu, au 
anayekadhibisha haki inapomjia? Je, si katika 
Jahanamu yatakuwa makazi ya makafiri? 

69. Na wale wanaojitahidi kwa ajili Yetu, kwa 
yakini Tunawaongoza kwenye njia Zetu. Na bila 
shaka Mwenyezi Mungu Yu pamoja na wafanyao 
mema. 

UTLU MA 



, , SURATUR RUM 

na ya ( Imeteremka Makka) 

Kwa jina la Mwenyezi Mungu, Mwenye 
lcuneemesha neema kubwa kubwa na Mwenye 
kuneemesha neema ndogo ndogo. 

1. Alif Lam Mym. 

2. Warumi wameshindwa 

3. Katika nchi iliyo karibu (na nchi ya Bara 
Arabu. Nayo ni Shamu); nao baada ya kushindwa 
kwao, watashinda 


lna Makara 6 

4. Katika myaka michache; Amri ni ya 
Mwenyezi Mungu kabla (yake) na baada (yake); na 
siku hiyo Waislamu watafurahi 

5. Kwa nusura ya Mwenyezi Mungu 
(atakayowapa wao. Nayo ni kuwashinda Makureshi 
siku hiyo). (Mwenyezi Mungu) humnusuru 
Amtakaye; naye ni Mwenye nguvu (na) Mwenye 
rehema. 

6. (Hii ni) ahadi ya Mwenyezi Mungu, 
Mwenyezi Mungu Havunji ahadi yake, lakini watu 
wengi hawajui. 

7. Wanajua hali ya dhahiri ya maisha ya 
dunia, na wameghafilika na akhera. 

8. Je, hawafikiri katika nafsi zao (wakaona 
kuwa): Mwenyezi Mungu Hakuumba mbingu na 

2. Sura hii imepata jina katika bishara inayoeleza kuwa Warumi watawashinda. Waajemi ambao wakati 
ilipotolewa bishara hii wao. Warumi walikuwa wameshindwa kabisa na milki zao zimekwishaingia mikononi mwa 
Waajemi. Sura hii inajulikana kuwa ya Makka na ilishuka katika mwaka wa sita au wa saba kabla ya Hijra. 
(Warumi ni watu wa zamani waliotawala milki kubwa. Mji wao mkubwa ukiitwaa Rumi (Rome) nao uko katika 
nchi ya Italia). 

Kulikuwa ugomvi baina ya falme mbiii — Rumi na Ajemi — ulioanza katika mwaka 602 A.D. Na katika 
mapigano hayo, Waajemi waliwashinda Warumi. Habari za kushinda Waajemi zilipofika Makka, makaflri 
waUfurahi sana, maana Waajemi walikuwa wakiabudu masanamu kama wao. Makaflri wakasema kuwaambia 
Waislamu, “Wakiristo, watu wa Kitabu kama nyinyi, nao wameshindwa na washirikina wenzetu, na hii ni alama 
ya kuwa karibuni na sisi tutakushindeni.” 

Qurani ikatangaza Aya hizi zenye bishara mbili: Bishara ya kwanza ni kuwa katika muda wa kiasi cha miaka tisa 
Waajemi watashindwa na ya pili siku hiyo Waislamu watafurahi, yaani makaflri wa Makka nao watashindwa. 

Katika mwaka 624 Hirakla, mfalme wa Warumi, aliingia Media (Madayin) katika nchi ya Ajemi. Na katika 
mwaka huu huu Waislamu 313 walilishinda jeshi la makaflri 1,000 mastadi wa vita waliokuja kwa nia ya 
kuwaangamiza. Vita vikapiganwa katika mtaa wa Badri na makaflri wakashindwa vibaya. Kwa hivyo bishara 
iliyotangazwa hapa ikatimia. 


506 


JUZUU 21 


AR-RUM (30) 


UTLU MA 


ardhi na vilivyomo ndani yake ila kwa haki na kwa 
muda uliowekwa? Na kwa yakini watu wengi 
hawakubali ya kwamba watakutana na Mola wao. 

9. Je, hawatembei katika nchi na kuona jinsi 
uiivyokuwa mwisho wa wale waliokuwa kabla yao? 
Kao walikuwa wenye nguvu zaidi kuliko wao, na 
wakilima ardhi na kuistawisha zaidi kuliko wao 
walivyoistawisha, na Mitume wao waliwajia kwa 
dalili waziwazi, basi hakuwa Mvvenyezi Mungu ni 
Mwenye kuwadhulumu, lakini walikuwa wenyewe 
wakijidhulumu nafsi zao. 

10. Kisha ulikuwa mwisho wa wale waliofanya 
ubaya ni kuzikadhibisha Aya za Mwenyezi Mungu, 
na walikuwa wakizicheza shere (kuzifanyia mzaha). 

1 1 . Mwenyezi Mungu Ameanzisha viumbe, 
tena atavirudisha (mara ya pili) kisha mtarudishwa 
Kwake. 

12. Na siku kitakaposimama Kiama waovu 
watakata tamaa (ya kupata rehema za Mwenyezi 
Mungu). 

13. (Wala) hawatakuwa na waombezi miongoni 
mwa waliokuwa wakiwashirikisha, na washirikishwa 
hao watawakataa. 

14. Na siku kitakapotokea Kiama, siku hiyo 
watafarikiana (viumbe; hawa wende Peponi na hawa 
wende Motoni). 

15. Wale walioamini na kutenda mema 
watafurahishwa katika bustani. 

16. Na wale waliokufuru na wakazikadhibisha 
Aya Zetu na makutano ya akhera, hao 
watahudhurishwa katika adhabu (ya Moto). 

17. Basi Mtukuzeni Mwenyezi Mungu 

mnapoingia katika nyakati za usiku (kwa kusali 
Magharibi na Isha) na mnapoingia katika asubuhi 
(kwa kusali sala ya Alfajiri). 

18. Na sifa zote njema ni Zake Mwenyezi 
Mungu mbinguni na ardhi. Na (mtukuzeni) wakati 
wa Alasiri na mnapoingia katika wakati wa 
Adhuhuri. 

ardhi baada ya kufa kwake. Na hivyo ndivyo a 

mtakavyofufuliwa. 

20. Na katika Ishara zake (za kuonyesha uweza 
wake) ni huku kukuumbeni kwa udongo, kisha 
mumekuwa watu mnaoenea (kila mahali). 

21. Na katika Ishara Zake (za kuonyesha ihsani 
zake juu yenu) ni kuwa Amekuumbieni wake zenu 
katika jinsi yenu ili mupate utulivu kwao, naye 
Amejaalia mapenzi na huruma baina yenu. Bila 
shaka katika haya zimo Ishara kwa watu wanaofikiri. 

22. Na katika Ishara Zake (za kuonyesha uweza 
wake) ni kuumba mbingu na ardhi, na kuhitalifiana 
lugha zenu na rangi zenu na (mengine yenu, na hali 
ya kuwa Muumbaji ndiye huyo huyo mmoja). Kwa 
yakini katika haya zimo Ishara kwa wenye ujuzi. 

23. Na katika Ishara Zake (za kuonyesha 
hikima yake) ni kulala kwenu usiku na (kuamka) 
mchana, na kutafuta kwenu fadhila Yake. Hakika 
katika hayo zimo Ishara kwa watu wanaosikia. 

24. Na katika Ishara Zake (za kuonyesha nguvu 
zake) ni kukuonyesheni umeme kwa (kukutieni) 
hofu na tamaa (ya kuja mvua), na kuyateremsha 
(hayo) maji kutoka mawinguni, kwayo Huifufua 
ardhi baada ya kufa kwake. Bila shaka katika haya 
zimo Ishara kwa watu wanaofahamu. 

25. Na katika Ishara zake (za kuonyesha uweza 
wake) ni kuwa mbingu na ardhi zimesimama* kwa 
amri Yakej kisha Atakapokuiteni wito mmoja tu, 
(nyote) mtatoka ardhini. 

26. (Vyote) vilivyo mbinguni na ardhini ni 
Vyake, na vyote humtii yeye. 

27. Na Yeye rtdiye Aliyeanzisha viumbe na 
ndiye Atakayevirudisha (mara nyingine), na (jambo) 
hili ni rahisi zaidi Kwake; naye ndiye mwenye sifa 
nzuri mbinguni na katika ardhi, naye ndiye Mwenye 
nguvu, Mwenye hikima. 

28. Amekupigieni mfano kwa hali ya nafsi 
zenu; je, katika hao iliyowatamalaki mikono yenu ya 
kuume, (kulia) muna washirika katika yale 
Tuiiyokupeni, hata mnashirikiana sawa sawa, 
mnawaogopa kama mnavyoogopana wenyewe? 
(Mbona nyinyi mnafanya Mwenyezi Mungu ana 
washirika katika waja wake?) Namna hivi 
tunazipambanua Aya (zetu) kwa watu wanaofahamu. 

29. Lakini waiiodhulumu (nafsi zao) wamefuata 
matamanio yao pasipo kujua; basi ni nani awezaye 
kumuongoza ambaye Mwenyezi Mungu Amemuacha 

kupotea (kwa kuwa mwenyewe hataki kuongoka)? 
Nao hawatakuwa na wenye kuwanusuru. 

30. Basi uelekeze uso wako katika dini iliyo 
sawasawa — ndilo umbile Mwenyezi Mungu 
Alilowaumbia watu; (yaani dini hii ya Kiislamu 
inawafikiana barabara na umbo la binadamu). 
Hakuna mabadiliko katika maumbile ya viumbe vya 
Mwenyezi Mungu. Hiyo ndiyo dini iliyo haki, lakini 
watu wengi hawajui. 

31. Nyenyekeeni Kwake na Mcheni, na 
simamisheni Sala, wala msiwe katika washirikina 

32. Katika wale walioitenga dini yao na wakawa 
makundi makundi; kila kikundi kinafurahia kilicho 
nacho. 

33. Yakiwapata watu madhara humuomba 
Mola wao kwa kumnyenyekea, kisha 
Anapowaonjesha rehema Yake, hapo baadhi yao 
mara humshirikisha Mola wao 

34. Kwa kuyakanusha Tuliyowapa; basi 
stareheni (kwa hayo Mnayoyapenda); karibuni hivi 
mtajua (ubaya wake). 

35. Je, Tumewateremshia dalili inayowatolea 
hoja kwa huo ushirikina wao? 

36. Na tunapowaonjesha watu rehema, 
huifurahia, na kama ukiwafika ubaya kwa sababu ya 
yale iliyoyatanguliza mikono yao, mara wanakata 
tamaa. 

37. Je, hawaoni ya kwamba Mwenyezi Mungu 
(Hutoa), humkunjulia riziki nyingi amtakaye na 
Hudhikisha (kwa amtakaye)? Bila shaka katika haya 
zimo Ishara kwa watu wanaoamini. 

38. Basi mpe jamaa haki yake na masikini na 
msaftri (aliyeharibikiwa). Hayo ni bora kwa wale 
wanaotaka radhi ya Mwenyezi Mungu; na hao ndio 
watakaofuzu . 

39. Na zile (pesa za kukopeshea) riba mtoazo 
(katika kuwakopesha watu) ili zizidi katika mali ya 
watu, mbele ya Mwenyezi Mungu hazizidi (pesa 
hizo; bali zinaingia nuhusi na shakawa); lakini (mali) 

38. Aya hii ndiyo dalili ya wanavyuoni wasemao kwamba mwenye nafasi ni Wajibu kuwasaidia wasiokuwa na 
nafasi, katika jamaa zake na wengineo. Wala haki hii si katika Zaka ni katika Sadaka. 

39. Riba ni kinyume cha Zaka. Riba dhahiri yake ni kupata zaidi, lakini huleta ukorofi. Na Zaka, dhahiri 
yake ni kupungukiwa, lakini huleta baraka. Mungu ametoa ahadi ya kumpiga vita mlaji riba (2:279). 

mnayoyatoa kwa ajili ya Zaka kwa kutaka radhi ya 
Mwenyezi Mungu, basi hao (wenye kufanya haya) 
ndio wazidishao (mali zao). 

40. Mwenyezi Mungu ndiye Aliyekuumbeni, 
kisha Akakupeni riziki, kisha Atakufisheni, kisha 
Atakufufueni. Je, miongoni mwa wale 
mnaowashirikisha na Mungu yuko awezaye kufanya 
lolote katika haya? Yeye (Mwenyezi Mungu) 
ameepukana na upungufu, na ameepukana na wale 
wanaomshirikisha (naye). 

41. Uharibifu umedhihiri barani na baharini 
kwa sababu ya yale iliyoyafanya mikono ya watu, ili 
Awaonjeshe (adhabu ya) baadhi ya mambo 
waliyoyafanya, hwenda wakarudi (wakatubia kwa 
Mwenyezi Mungu). 

42. Sema: “Safirini katika ardhi na tazameni 
jinsi ulivyokuwa mwisho wa wale waliotangulia. 
Wengi wao walikuwa ni wenye kushirikisha.” 

43. Basi uelekeze uso wako katika dini lliyo ya 
haki kabla ya kufika hiyo siku isiyozuilika, inayotoka 
kwa Mwenyezi Mungu, siku hiyo watatengana (watu 
— wazuri wende Peponi na wabaya wende Motoni). 

44. Anayekufuru, (madhara ya) kufuru yake ni 
juu yake (mwenyewe); na wafanyao mema, (hao) 
wanazitengenezea nafsi zao 

45. Ui Awalipe wale walioamini na kufanya 
vitendo vizuri katika fadhila Zake. Bila shaka Yeye 
Hawapendi makafiri. 








46. Na katika Ishara Zake (za kuonyesha 
rehema yake) ni kuzileta pepo ziletazo habari nzuri 
(ya kuwa mvua inakuja), na ili kuwaonjesheni 
rehema Yake, na ili vyende vyombo (baharini) kwa 
amri Yake, na mzitafute iadhila Zake, na ili 
mumshukuru. 

47. Na kwa hakika Tuliwatuma kabla yako 
Mitume kwa watu wao, na wakawajia kwa hoja 
waziwazi. Kisha Tukawaadhibu wale waliofanya 
mabaya; na ni wajiou juu Yetu kuwanusuru 
wanaoamini. 






41 . Haya yanayotufika — mengi katika hayo — ni kwa mabaya yetu wenyewe Tumeyataka wcnyewe, wache 
yatutotore. Kwa ugonjwa wa kujitakia mtu haambiwi “pole.” Ataambiwa “Astaili yako.” Basi natuurejelee 
mwendo wetu mzuri, yatarejea yetu mazuri, kama alivyotwambia Mwenyewe Mwenyezi Mungu mara nyingi; kama 
katika Aya ya $3 ya Suratul Anfal na Aya ya 1 1 ya Suratur Raad na Aya ya 7 ya Surat Ibrahtmu na nyinginezo. 

48. Mwenyezi Mungu ndiye Anayezileta pepo 
zikaharikisha mawingu, kisha Akayatandaza (hayo 
mawingu) mbinguni kama Apendavyo, na 
Akayafanya mapande mapande, kisha unaona mvua 
ikinyesha ndani yake; na Anapoifikisha kwa 
awatakao katika • waja wake, mara utawaona 
wamefurahi. 

49. Na ingawa kabla ya kuteremshiwa walikuwa 
wenye kukata tamaa. 

50. Basi ziangalie alama za rehema ya 
Mwenyezi Mungu, jinsi Anavyoihuisha ardhi baada 
ya kufa kwake; bila shaka Yeye ndiye Mwenye 
kuhuisha wafu, naye ndiye Mwenye uv/eza juu ya 
kila kitu. 

51. Na kama Tukileta upepo na wakauona 
umekuwa rangi ya manjano (kwa ghadhabu zake); 
juu ya haya wangeendelea kukufuru. 

52. Na wewe, bila shaka, huwezi 

kuwasikilizisha wito wako wafu, wala huwezi 
kuwasikilizisha viziwi, watakapogeuka wanakwenda 
zao. 

53. Wala huwezi kuwaongoa vipofu katika 
upotofu (upotevu) wao. Huwasikilizishi ila 
wanaoziamini Aya Zetu; hao ndio wenye 
kunyenyekea. 

54. Mwenyezi Mungu ndiye Aliyekuumbeni 
katika udhaifu, na baada ya udhaifu Akafanya 
nguvu, kisha baada ya nguvu Akaufanya udhaifu na 
uzee. Anaumba apendavyo; naye ni Mjuzi, Mwenye 
uweza. 

55. Na siku kitakaposimama Kiama waovu 
wataapa (ya kwamba) hawakukaa (ulimwenguni) 
isipokuwa saa moja tu, (kwa kishindo 
watakachokiona). Na namna hivi ndivyo 
walivyokuwa wakipotolewa (walivyokuwa 
wakigeuzwa na haki). 

56. Na waliopewa ilimu na imani watasema: 
“Hakika nyinyi mumekaa kwa hukumu ya 
Mwenyezi Mungu mpaka siku ya kufufuliwa, basi 
hii ni siku ya kufufuliwa, lakini nyinyi miikuwa 
hamjui.” 

57. Siku hiyo haitawafaa waliodhulumu udhuru 
wao, wala haitapokelewa toba yao. 

48- Namna hivi Mwenyezi Mungu anataja kufanyika mawingu mpaka ikanyesha mvua, kama wanavyosema 
sasa wenye ilimu ya Geography na mengineyo. Basi mvua inafanyika papa hapa katika MAWINGU, siyo inatoka 
katika MBINGU, kama vinavyosema viubu vyingine bila ya kufuata maneno ya Mwenyezi Mungu. 

Basi hili vile vile ni katika hayo yaliyosemwa katika Aya ya 42 ya Surai Haa Mym Sajdah: kuwa Haliwezi 
kuwa uwongo lililosemwa kadka Qurani. 

58. Na kwa yakini Tumepiga mfano wa kila 
namna kwa ajili ya watu katika Qurani hii. Na kama 
ukiwajia na hoja yoyote ile, bila shaka wale 
waliokufuru watasema: “Hamkuwa nyinyi ila ni 
wabatilishaji (haki).” 




59. Hivi ndivyo Mwenyezi Mungu anavyopiga 
muhuri katika nyoyo za wale wasiofahamu. 

60. Basi subiri, bila shaka ahadi ya Mwenyezi 
Mungu ni haki, wala wasikupaparishe wale wasio 
kuwa na yakini. 



512 



Ina Aya 34 


SURATU LUQMAN Ina Makam 4 

(Imeteremka Makka) 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Alif Lam Mym. 

2. Hizi ni aya za Kitabu Kilichotengenezwa 
vizuri kabisa 

3. Uwongofu na rehema kwa wafanyao wema 

4. Wale wanaosimamisha Sala na kutoa ?4ka, 
ambao wana yakini na akhera. 

5. Hao ndio walio juu ya uwongofu utokao 
kwa Mola wao, na hao ndio wenye kufaulu, 
(kufuzu). 

6. Na katika watu wako wanaokhitari maneno 
ya upuzi ili wawapoteze watu na njia ya Mwenyezi 
Mungu, pasipo wao kujua lolote, na wanaicheza 
shere hiyo njia ya Mwenyezi Mungu. Basi hao 
watapata adhabu ifedheheshayo. 

7. Na wanaposomewa Aya Zetu, huzipa 
mgongo kwa kujivuna kama kwamba hawakuzisikia, 
kama kwamba masikioni mwao mna uzito (uziwi), 
basi wape habari ya adhabu iumizayo. 

8. Bila shaka wale walioamini na wakafanya 
vitendo vizuri, zitakuwa kwao mabustani ya neema 
(Peponi). 




J-k fil ifyti 

9. Watakaa humo milele — ni ahatji ya 
Mwenyezi Mungu i’.iyo haki, na Yeye ndiye Mw^nye 
nguvu, Mwenye hikima. 



10. Ameziumba mbingu pasipo nguzo, 
(mihimili) mzionazo, na Ameiweka milima katika 
ardhi ili (ardhi) isikusukenisukeni; naye Ametawanya 
humo nyama wa kila namna, na Tumeyateremsha 
maji kutoka mawinguni, na humo Tumeotesha 
(mimea) mizuri ya kila aina. 

11. Vyote hivi ameviumba Mwenyezi Mungu. 
Basi Nionyesheni ni nini walichoumba wale 
wasiokuwa yeye. Lakini madhalimu wa nafsi zao 
wamo tu katika upotofu (upotevu) uliyo dhahiri. 

12. Na kwa yakini Tulimpa Luqmani hikima, 
tukamwambia Mshukuru Mwenyezi Munguj na 
atakayeshukuru, kwa yakini anashukuru kwa ajili ya 
nafsi yake; na atakayekufuru, Mwenyezi Mungu ni 
Mkwasi, Asifiwaye, (hahitaji kushukuriwa na yeye). 

13. Na (wakumbushe), Luqmani alipomwambia 
Mwanawej na hali ya kuwa anampa nasiha. Ewe 
mwanangu! Usimshirikishe Mwenyezi Mungu, 
maana shirki ndiyo dhuluma kubwa. 

14. Na tumemuusia mwanadamu (kuwafanyia 
ihsani) wazazi wake — mama yake ameichukuwa 
mimba yake kwa udhaifu juu ya udhaifu, na 
(kumnyonyesha na kuja) kumwachisha kunyonya katika 
miaka miwili — ya kwamba unishukuru Mimi na 
wazazi wako; marejeo yenu ni Kwangu. 

15 Na (wazazi wako) wakikushurutisha 
kunishirikisha na (yale) ambayo huna ilimu nayo, 
usiwatii; lakini kaa nao kwa wema hapa duniani 
(maadamu ni wazee wako, ila usiwafuate tu mwendo 
wao mbaya); shika njia ya wale wanaoelekea 
Kwangu, kisha marejeo yenu ni Kwangu, hapc 
Nitakuambieni mliyokuwa mkiyatenda. 

16. Ewe mwanangu! Kwa hakika jambo lolote 
lijapokuwa na uzito wa chembe ya hardali, likawa 
ndani ya jabali au mbinguni au katika ardhi, 
Mwenyezi Mungu Atalileta (amlipe aliyefanya); bila 
shaka Mwenyezi Mungu ni Mjuzi wa mambo 
yaliyofichikana, (na) Mjuzi wa mambo yaliyo 
dhahiri. 

17. Ewe mwanangu! Simamisha Sala, na 
uamrishe mema, na ukataze mabaya, na usubiri iuu 

i 1. Inataka wasikie vizuri haya hao wanaoyaomba makabun na mizimu na . . . iwape mtoto, na kama haya. 
Tangu lini hao wamekuwa waumbaji? Hebu nawatuonyeshe hivyo walivyoumba. Hawawachi watu! Wanataka 
waaimbiweje zaidi kuliko hivi? 

13. Amekuumba Mwenyezi Mungu, unamuabudu mwengine! 

Huyu Luqmani ni katika mabwana wakubwa wema kabisa waliokuwako ulimwenguni. Lakini Mwenyezi 
Mungu hakutwambia — wala haikusihi katika Hadithi ya Mtume — kuwa alikuwa wa Kabila gani wala Mahala 
gani wala Wakati gani. Wala si muhimu kuyajua haya. Muhimu kuujua mwendo wake tukaufuata. Nao ndio huu 
aliotutajia Mwenyezi Mungu hapa katika Aya ya 13 na ya 16 na ya 17 na ya 18 na ya 19. 

1 5. Kaiika maelezo ya Aya waliyoifanya ni ya 16 wametia ukafiri wao wa kumtaja mtu wao na kitabu chake 
cha kupoteza. 

16. Udogo wa Khardali ni kama mawele. 

1 7 Ukiamrisha mema au kukataza mabaya lazima itakufika misukosuko. Basi usione hiyo m misukosuko ya 

ya yale yatayokusibu (kwani mwenye kuamrisha 
mema na kukataza mabaya lazima zitamfika tu 
taabu); Hakika hayo ni katika mambo yanayostahiki 
kuazimiwa (na kila mtu). 

18. Wala usiwatazame (usiwafanyie watu jeuri), 
kwa upande mmoja wa uso, wala usende katika nchi 
kwa maringo; hakika Mwenyezi Mungu Hampendi 
kila ajivunae, ajifahirishaye. 

19. Na ushike mwendo wa katikati, na 
uteremshe sauti yako; bila shaka sauti ya punda ni 
mbaya kuliko sauti zote (kwa makelele yake ya 
bure). 

20. Je! Hamuoni ya kwamba Mwenyezi Mungu 
amekutiishieni vilivyomo mbinguni na ardhini, na 
Akakukamilishieni ncema Zake zilizo dhahiri na za 
siri? Na wako watu wanaobishana katika (mambo 
ya) Mwenyezi Mungu pasipo ilimu wala uwongofu 
wala Kitabu chenye nuru. 

21. Na wanapoambiwa, “Fuateni 

Aliyoyateremsha Mwenyezi Mungu,” husema: “Bali 
tunafuata tuliyowakuta nayo baba zetu.” Je! , 
ijapokuwa shetani anawaita katika adhabu ya Moto 
(uwakao)? (Watauwendea tu maadamu wazee wao 
waliuwendea?) 

22. Na ajisalimishaye uso wake kwa Mwenyezi 
Mungu, na hali ya kuwa anawafanyia mema (viumbe 
wenziwe), bila shaka amekwishakamata fundo lililo 
madhubuti; na mwisho wa mambo yote ni kwa 
Mwenyezi Mungu. 

23. Na anayekufuru, isikuhuzunishe kufuru 
yake, marejeo yao ni Kwetu, hapo Tutawaambia 
yale waliyoyafanya; hakika Mwenyezi Mungu ni 
Mjuzi wa (hata) yaliyomo vifuani. 

24. Tutawastarehesha kidogo (hapa 
ulimwenguni), kisha tutawasukuma katika adhahu 
ngumu. 

25. Na kama ukiwauliza, “Ni nani aliyeziumba 
mbingu na ardhi?” Bila shaka watasema “Mwenyezi 
Mungu.” Basi waambie : — Shukurani zote ni za 
Mwenyezi Mungu, (wa kuabudiwa yeye peke yake), 
lakini wengi katika wao hawajui (lolote). 

Mwenyezi Mungu ukavunjika moyo. Ona kuwa ni misukosuko lliyokufika kwa ajili ya dini y8 Mwenyezi Mungu, 
uone kuwa utalipwa malipo mazuri kabisa akhera. Uzidi kuendelea na kazi yako hiyo ya kheri. Hakuna kizuri 
kinachopatikana bure. 

20. Yatazame zaidi maelczo yake katika Aya ya 13 ya Suratul Jaathiya. 

22. Kujisalimisha kwa Mwenyezi Mungu ni kufuata Amri zake kwa furaha na uchangamfu, katika 
unalolipenda na usiloiipenda. 

26. Kila kilichomo mbingani na ardhini ni cha *\ b jo£j\ $ o£*bl j & au, 

Mwenyezi Mungu; hakika Mwenyezi Mungu ndiye " " " ^ '' 

Mkwasi, Mwenye kusifiwa. 0'A^o\ 


27. Na lau kama miti yote iliyomo katika ardhi 
ingalikuwa kalamu, na bahari hii (ikafanywa wino), 
na ikasaidiwa na (kuongezewa maji) na bahari 
nyingine saba, maneno ya Mwenyezi Mungu ya- 
singalikwisha. Bila shaka Mwenyezi Mungu ni 
Mwenye nguvu (na) Mwcnye hikima. 

28. Hakukuwa kuumbwa kwenu wala kufufuli- 
wa kwenu ila kama nafsi moja; (hapana taabu yoyote k wa- 
ke Mwenyezi Mungu); hakika Mwenyezi Mungu ni Mwe- 
nye kusikia (na) Mwenye kuona. 



29. Je, huoni ya kwamba Mwenyezi Mungu 
Huuingiza usiku katika mchana, na Huuingiza 
mchana katika usiku, na Amelitiisha jua na mwezi; 
vyote vinakwenda tu mpaka wakati uliowekwa, na 
Mwenyezi Mungu Anazo habari za mnayoyatenda 
(yote). 

30. Hivi ni kwa sababu Mwenyezi Mungu ni 
haki (yuko); na wanachokiomba badala yake ni bauli 
(hakiko), (ni uwongo tu kwani hapana hata kimoja 
katika hicho kinachofanya anayofanya Mwenyezi 
Mungu). Na Mwenyezi Mungu ndiye Mtukutu (na 
ndiye) Mkubwa. 

31. Je, huoni kwamba vyombo hupita baharini 
kwa neema ya Mwenyezi Mungu, ili Akuonyesheni 
Ishara (za neema) Zake (juu yenu)? Hakika katika 
hayo zimo Ishara kwa kila (walio wema, nao ni kila) 
mwenye ustahmilivu (anapokuwa taabuni) na 
mwenye shukrani (anapokuwa katika raha). 

32. Na mawimbi yanapowafunika kama 
mawingu, humuomba Mwenyezi Mungu kwa kumtii 
kweli kweli; lakini Anapowaokowa kuwaleta barani, 
baadhi yao hushika mwendo wa katikati (uliyo 
mzuri, lakini wengine wanakanusha neema za 
Mwenyezi Mungu); wala hapana azikanushaye 
neema zetu ila mdanganyifu mkuu, kafiri mkubwa. 

33. Enyi watu! Mcheni Mola wenu iogopeni 
siku ambayo baba hatamfaa mtoto wake wala mtoto 
hatamfaa baba yake hata kidogo. Bila shaka ahadi ya 
Mwenyezi Mungu ni haki; basi yasikudanganyeni 
maisha ya (hii) dunia, wala asikudanganyeni yule 

mdanganyi mkubwa, (Iblisi) katika (mambo ya) 
Mwenyezi Mungu. 

34. Kwa hakika ujuzi wa Kiama uko kwa 
Mwenyezi Mungu tu; naye Huteremsha mvua (wakati 
atakao), na anayajua yaliyomo matumboni (mwa viumbe 
wa kike— kuwa watazaa au hawazai, na watazaa wanaume 
au wanawake au wengi au kidogo. Hakuna anayejua 
isipokuwa yeye tu Mwenyezi Mungu); na nafsi yoyote 
haijui ni nini itachuma kesho, wala'nafsi haijui itafia 
ardhi gani. Bila shaka Mwenyezi Mungu ndiye Mjuzi 
(ndiye) Mwenye habari (ya mambo yote). 

34 . Katika Aya hii — na nyingi nyinginezo kama hii — wanahizika wale wanaowadaia watu wao kujua 
Ghaybu. 

lw Aya iO 


SURATUS SAJDAH 

( /meleremka Makka) 


Ina Uukuni .1 


Kwa jina la Mwenyezi Mungu Mwenye kuneemesha 
neema kubwa kubwa na Mwenye kuneemesha 
neema ndogo ndogo. 

1 . Alif Lam Mym. 

2. Uteremsho wa Kitabu hiki hauna shaka 
kuwa umetoka kwa Mola wa walimwengu. 






3- Je, wanasema: “Amekitunga mwenyewe?” 
(Sivyo hivyo). Bali hicho ni haki itokayo kwa Mola 
wako ili uwaonye watu wasiojiwa na muonyaji kabla 
yako; huenda wakaongoka. 




_ '1 •'TS 


4. Mwenyezi Mungu ndiye Aliyeziumba 
mbingu na ardhi na vilivyomo ndani yake, katika 
nyakati sita (anazozijua Mwenyewe Mwenyezi 
Mungu)} na Akatawala katika Arshi yake. Nyinyi 
hamuna mlinzi wala muombezi isipokuwa yeye tu, je 
hamufikiri? 



5. Anapitisha mambo yote yaliyo baina ya 
mbingu na ardhi, kisha yanapanda Kwake kwa siku 
moja tu ambayo kipimo chake ni myaka elfu 
mnayotumia nyinyi katika kuhisabu kwenu. 

6. Huyu ndiye Ajuaye mambo ya ghaibu na ya 
dhahiri, Mwenye nguvu (na) Mwenye kurehemu 

7 - Ambaye Ametengeneza umbo ia kila kitu, 
na Akaanzisha umbo la mwanadamu kwa udongo. 

8. Na kisha Akakifanya kizazi chake kwa 
mchujo wa maji yaliyo madhalilifu. 

9. Kisha Akamtengeneza na Akampulizia roho 
Yake, na Akakupeni masikio na macho na nyoyo; ni 
kidogo tu shukrani yenu. 



4. Tumesema mara nyingi kuwa muda wa Siku Sita wa kuumba mbingu na ardhi anaouiaja Mungu aoaujua 
Mwenyewe Mwenyezi Mungu kiasi chake; kama huo muda wa Siku Nne na wa siku Mbili aliotaja katika Surai 
Haa Mym Sajdah katika Aya 9 na ya 10 na ya 12 

7 Kila alichokiumba Mwenyezi Mungu amekitengeneza, amekikamilishia kila lake, hakuna nuksani; hakiwezi 
kutilika kosa, kama alivyotwambia katika Suratul Mulk katika Aya ya 3 na ya 4. 

10. Nao husema (kwa maskhara): “Je. 

tutakapopotea kavika ardhi, (tukageuka mchanga) 
ndio tutarudishwa katika umbo jipya?” (Ndio). Bali 
wao hawakiri kwamba watakutana na Mola wao! 

1 1 . Sema: “ Atakufisheni Malaika wa mauti 
aliyewakilishwa kwenu, kisha mtarejeshwa kwa Mola 
wenu.” 


12. Na ungaliwaona waovu wakiinamisha 
vichwa vyao mbele ya Mola wao, (na kusema:) 
“Mola wetu! Tumekwisha kuona na tumekwisha 
kusikia, basi turudishe, tutafanya vitendo vizuri; 
hakika (sasa) tumeyakinisha.” (Ungaliwaona katika 
hali hiyo ungeiona dhila yao). 

13. Na Tungalitaka Tungempa kila mtu 
uwongofu wake (kwa lazima kama tulivyowapa 
Malaika, lakini binadamu amepewa huria ya 
kufanya alitakalo — lililo jema na baya), lakini 
imehakikika kauli iliyotoka Kwangu: Kwa yakini 
Nitaijaza Jahanamu kwa wote hawa; majini na watu 
(ambao ni wabaya). 

14. “Basi ionjeni (adhabu) kwa sababu ya 
kusahau makutano ya siku yenu hii; na Sisi 
Tutakusahauni (humo Motoni), na onjeni adhabu 
idumuyo kwa yale mliyokuwa mkiyatenda.” 

15. Hakika wanaoziamini Aya Zetu ni wale tu' 
ambao wanapokumbushwa kwazo huanguka kusujudu na 
humtukuza Mola wao kwa (kutaja) sifa Zake, nao 
hawatakabari. 

16. Huinuka mbavu zao kutoka vitandani 
wakati wa usiku ili kumuabudu Mola wao kwa 
kuogopa Moto na kutaraji Pepo; na hutoa (Zaka na 
sadaka) katika yale Tuliyowapa. 

17. Nafsi yoyote haijui waliyofichiwa katika 
hayo yanayofurahisha macho (huko Peponi); ni 
malipo ya yale waliyokuwa wakiyafanya. 

18. Je! Mwislamu kamili atakuwa sawa na yule 
aliye fasiki? Hawawi sawa. 

13. Angetaka Mwenyezi Mungu angemuumba Binadahtu kama Malaika — hawezi kufanya mabaya. 
Maumbile yake ni kufanya mema tu. Kwa hivi haiipwi kwa mema yake hayo kwani hayaonei taabu katika 
kuyafanya. Lakini Binadamu ameumbwa na uweza wa yote mawili sawa sawa; na raha yake zaidi kufanya mabaya. 
Ndiyo maana akifanya mema atajaziwa Pepo na kwa mabaya atajaziwa Moto. 

15,16. Zinatajwa baadhi ya.sifa za watu wazuri. Basi natuziige tupate haya waliyotajiwa kuwa watayapata. Na 
moja katika sifa hizo ni kuamka usiku wakafanya ibada. 

19. Wale walioamini na wakafanya vitendo 
vizuri watakuwa na Mabustani ya makazi mazuri. Ni 
andao lao kwa yale waliyokuwa wakiyatenda. 





20. Na wale waiiofanya uovu, makazi yao ni 
Motoni, watakapotaka kutoka humo watarudishwa 
mumo humo na wataambiwa: “Onjeni tu adhabu ya 
Moto ambayo mlikuwa mkiikadhibisha.” 

21. Na kwa yakini Tutawaonjesha adhabu 
hafifu (kwanza hapa ulimwenguni) kabla ya adhabu 
kubwa (ya akhera), labda watarejea. 

22. Na ni nani dhalimu mkubwa kuliko yule 
anayekumbushwa kwa Aya za Mola wake kisha 
akazikataa? Hakika sisi ni wenye kuchukua kisasi 
kwa wale wabaya. 

23. Na bila shaka Tulimpa Musa Kitabu — 
basi usiwe na shaka na kukutana na Mwenyezi 
Mungu — na Tukakifanya uwongofu kwa wana wa 
Israili, (Mayahudi). 

24. Na tukawafanya miongoni mwao maimamu 
wanaoongoa kwa amri Yetu, waliposubiri; na 
walikuwa wakiziyakinisha Aya Zetu. 

25. Hakika Mola wako ndiye Atakayehukumu 
baina yao siku ya Kiama katika yale waliyokuwa 
wakihitalifiana. 

26. Je, Haijawabainikia kuwa umma ngapi 
Tuliziangamiza kabia yao, na wao wanapita katika 
maskani yao hayo? Bila shaka katika hayo zimo 
Ishara; je, hawasikii? 

27. Je, hawaoni ya kwamba Tunayapeleka maji 
katika ardhi kame (kavu); kisha kwayo Tunaiotesha 
mimea wanayokula wanyama wao na wao wenyewe; 
je, hawaoni? 

' 28. Na wanasema: “Kuhukumiwa huko 

(kutakakotokea akhera) kutatokea lini; ikiwa 
mnasema kweli?” 

21. Haya magonjwa yanayowapata maasi, kama visonono na mengineyo, ili watanabahi waache upesi kabla 
hayajawatopea haya maafa ya duniani, seuze ya huko Motont. 

• 22. Haya ndiyo tunayoyapigta kelele kila siku: kuwa wanaambiwa ya Mwenyezi Mungu na Mtumewe, 
wakayapuza kwa ajili ya yao waliyowakuta nayo watu wao. 

24. Ukubwa — hata wa dini — haupatikani bure ila kwa kukabili misukosuko na kwa kustahmili. 
“Mstahamilivu Hula Mbivu.” 

Makadiyani wameizalisha hii Aya waliyoifanya kuwa ya 25. Wamejaza katika maelezo yake chungu ya mambo 
ambayo hayakhusiani chochote na Aya hii. Wamefanya haya ili kutia ule ukaftri wao wa kumdaia Utume mtu wao. 
Yoyote anayeitazama Aya hii haioni imekusanya hayo ya uzushi waliyoyataja wao. 

29. Sema: Siku ya Kuhukumiwa, wale 

waliokufuru imani yao haitawafaa (wakitaka kusilimu 
huko), wala hawatapewa muda wa kungoja 
(wasitolewe roho wakati atakapowaftkia Izraili). 


W. l J ' 1 J» 


30. Basi wapuzilie mbali na ngoja (upate mema 
uliyoahidiwa), hakika wao (pia) wanangoja 
(walioahidiwa). 

Ina Aya 73 


SURATUL AHZAB 
(Imeteremka Madina) 


Ina Makara 9 


Kwa jina la Mwenyezi Mungu, Mwenye 7 \ 

kuneemesha neema kubwa kubwa na Mwenye ' ' ' 

kuneemesha neema ndogo ndogo. 


I. Ewe Nabii! Endelea kumcha Mwenyezi 
Mungu wala usiwatu makafin na wanafiki; bila * " '' v , 

shaka Mwenyezi Mungu ni Mjuzi (na) Mwenye 
hikima 


2. Na ufuate uliyoletewa wahyi (uliyofunuliwa) h 

kutoka kwa Mola wako, kwa yakini Mwenyezi v ^ y 

Mungu Anazo habari za (yote) mnayoyatenda © 


3. Na utawakali kwa Mwenyezi Mungu; na 
Mwenyezi Mungu Atosha kuwa Mlinzi. 

4. Mwenyezi Mungu HakUmuekea 
mwanaadamu nyoyo mbili kifuani mwake, wala 
Hakuwafanya wake zenu — mliolinganisha migongo 
yao na migongo ya mama zenu — kuwa mama 
zenu; wala Hakuwafanya watoto wenu wa kupanga 
kuwa wana wenu hasa; hayo ni maneno yenu ya 
vinywa vyenu; na Mwenyezi. Mungu Ndiye 
anayesema kweli, Naye huongoa njia (ya uwongofu). 

5. Waiteni kwa (ubini wa) baba zao, maana 
huo ndio uadilifu mbele ya Mwenyezi Mungu. Na 
kama hamuwajui baba zao, basi ni ndugu zenu 
katika dini na rafiki zenu. Wala si lawama juu yenu 
mkikosa, lakini (kuna kwama) katika yale 
ziliyoyafanya nyoyo zenu kwa kusudi, na Mwenyezi 
Mungu ni Mwingi wa kusamehe (na) Mwingi wa 
kurehemu. 

l,- Imeitwa kwa jina hili kwa ajili ya hayo makundi ya makafiri yaliyokuja kumpiga Mtume, kama 
tulivyobainisha kidogo katika Aya ya 9. 

4. Katika zama za jahiliya mtu akitaka kumuadhibu mkewe aiikuwa akimwambia, “Wewe kwangu ni kama 
mgongo wa mama yangu.” Hivi ni kumwambia, “Wewe ni haramu juu yangu.” Akisha kusema hivi, mwanamke 
yule huwa ni haramu juu yake maisha, wala hawezi kuolewa na mume mwengine. Na taiaka hii wakiita 
“Ohihaar.” Hapa wanakatazwa ada hii mbaya. Na katika Sura Al-Mujadilah Aya 2-4 imetajwa hukumu yake na 
kafara yake. 

Vile vile katika Aya hii na ya pili yake inakatazwa kumianya mtoto wa kupanga kama uliyemzaa. 

6. Nabii ana haki zaidi kwa Waislamu 
(waliomfuata) kuliko nafsi zao, (lazima wamkinge 
Mtume hata kwa kutoa roho zao, seuze mali). Na 
wakeze ni mama zao-, na wenye nasaba wana haki 
zaidi wao kwa wao (kwa kurithiana na kuozana na 
yaliyo kama hayo) katika Kitabu cha Mwenyezi 
Mungu kuliko Waislamu (wengine) na (hata wakiwa) 
Muhajir (waliohama kutoka Makka kuja Madina 
kwa ajili ya dini). Lakini kama mkifanya wema kwa 
marafiki zenu (si vibaya). Haya yamekwishaandikwa 
Kitabuni. 

7. Na (wakumbushe) Tulipochukua ahadi kwa 
Manabii (wote) na kwako wewe, na Nuhu na 
Ibrahimu na Musa na Isa mwana wa Mariamu, na 
tulichukua kwao ahadi ngumu 

8. Ili Awaulize wakweli juu ya ukweli wao, na 
Amewaandalia makafiri adhabu iumizayo. 

9. Enyi mlioamini! Kumbukeni neema za 
Mwe?yczi Mungu zilizo juti yenu; yalipokufikieni 
majeshi, Tukayapelekea upepo na majeshi 
msiyoyaona (ya Malaika), na Mwenyezi Mungu 
Anayaona (yote) mnayoyafanya. 

10. Walipokujieni (kukushambulieni) kutoka 
juu yenu na kutoka chini yenu; na macho 
yalipokodoka na nyoyo zikapanda kooni, nanyi 
mkaanza kumdhania Mwenyezi Mungu dhana mbali 

11. ’ Hapo Waislamu walitiwa mtihani (kweli 

kweli) na wakatetemeshwa kwa matetemesho makali. 

12. Na waliposema wanafiki na wale wenye 
maradhi nyoyoni mwao, ' “Mwenyezi Mungu na 
Mtume wake hawakutuahidi ila udanganyifu tu.” 

13. Na taifa moja miongoni mwao liliposema: 
“Enyi wenyeji wa Yathribu (Madina)! Hamna 
mahali pa kukaa nyinyi, basi rudini (makwenu 
msiingie katika jeshi pamoja na Muhammad).” Na 
kundi jingine miongoni mwao likaomba ruhusa kwa 

6. Aya hii inataja uharamu wa kuwaoa wakeze Mtume akifa, kwani wamekwishakuwa mamama wa Waislamu 
wote. 

9- Mwenyezi Mungu anawakumbusha Waislamu nusura aliyowapa kauka vita vya Ahzaab (makundi); na pia 
huitwa vita vya Handaki yalipotoka makundi ya Makureshi na Waarabu wengine kwenda Madina kuwashambulia 
Waislamu. Mtume akatoa amri ya kuchimbwa handaki ili' wajilinde na majeshi hayo. Yalipokuja makundi ya 
makafiri yasiweze kuingia, yakapiga kambi nje ya mji. Wengine walijaribu kuvuka hili handaki; wakauliwa. Baada 
ya siku kidogo hivi Mwenyezi Mungu akawapelekea mvua ya mchanga na changarawe na tufani; zikang’oa 
mahema yao na kutawanya vyombo vyao na kuharibu silaha zao. Na Akatiya hofu na dhana mbaya baina ya 
Waarabu na Mayahudi, ikawa kila taifa linamdhania mwenzake kuwa ni adui. Wakavunjika nyoyo zao, 
wakakimbia. 

Mtume kwa kusema: “Hakika nyumba zetu ni tupu, 
(hapana watu, tunakwenda zetu), 55 lakini hazikuwa 
tupu, hawakutaka ila kukimbia tu. 





14. Na lau kama yaliingia (Majeshi ya makafiri) 
juu yao katika pande zote (za Madina), kisha 
wakaombwa kufanya vita (juu ya Waislamu) 
wangevifanya, na wasingelikaa humo (Madina tena) 
ila muda kidogo tu (hivi, kisha tungewatolea mbali). 

15. Na kwa yakini walikwishafanya ahadi na 
Mwenyezi Mungu zamani ya kwamba hawatageuza 
migongo (yao wakija makafiri kushambulia); na 
ahadi ya Mwenyezi Mungu ni yenye kuulizwa. (Basi 
wataulizwa kwa nini wakatengua ahadi). 

16. Sema: “Kukimbia hakutakufaeni kama 
mkikimbia mauti au kuuawa, na kwa hivyo, (kwa 
kukimbia kwenu huku) hamtastareheshwa ila kidogo 
tu, (kisha mara mtakufa). 55 

17. Sema: "Ni nani ambaye aweza kukulindeni 
na Mwenyezi Mungu kama (Mungu) akikutakieni 
uovu, au (nani anayeweza kuzuia rehema yake 
kama) akikutakieni rehema? 55 Wala hawatapata 
mlinzi wala msaidizi kinyume cha Mwenyezi 
Mungu. 

18. Bila shaka Mwenyezi Mungu Anawajua 
wale wanaojizuia miongoni mwenu (wasende vitani 
pamoja na Mtume) na wawaambiao ndugu zao; 
“Njooni kwetu (wala msende kwa Muhammad); 55 
wala hawendi katika mapigano ila kidogo tu (ili 
kuwadanganya Waislamu) 

19. Wakakufanyieni choyo (kukusaidieni), 
lakini inapokuja hofu, utawaona wanakutazama, 
macho yao yanazungukazunguka kama yule 
aliyezimia kwa mauti; lakini hofu inapoondoka, 
wanakuudhini kwa ndimi zao kali, wanaifanyia 
choyo kheri, (hawataki kusaidia). Hao hawakuamini, 
kwa hivyo Mwenyezi Mungu Ameviondoshea 
thawabu vitendo vyao; na hayo ni sahali kwa 
Mwenyezi Mungu. 

20. (Mpaka sasa kwa woga wao) Wanafikiri 
yale makundi (ya maadui) hayajaondoka. Na kama 
makundi hayo yangekuja (tena), wangependa iaiti 
wangekua wako jangwam pamoja na Mabedui, 


V ?>%.. 


26. Hao Mayahudi wahochanganyika na Makafiri wa Kiarabu ni katika kabila la Bani Quraidha ambao 
walikuwa na mapatano na Mtume kuwa waishi kwa amani na wasaidiane. Walipovunja ahadi hiyo, 
wakachanganyika na maadui na wakavunjikiwa, Mtume akawaendea katika ngome 7.ao akawapiga, wengine 
akawaua na wengine akawafanva mateka. 

wakiuliza tu habari zenu. Na kama wangalikuwa 
pamoja nanyi wasingalipigana ila kidogo tu. (Mara 
wangelikimbia kwa woga wao). 

21. Bila shaka mnao mfano mwema (ruwaza 
nzuri) kwa Mtume wa Mwenyezi Mungu, kwa 
mwenye kumuogopa Mwenyezi Mungu na siku ya 
Mwisho, na kumtaja Mwenyezi Mungu sana. 

22. Na Waislamu (wa kweli) walipoyaona 
majeshi (ya makaftri yamewashambulia hivyo), 
walisema, "Haya ndiyo Aliyotuahidi Mwenyezi 
Mungu na Mtume Wake (kuwa tutapata 
misukosuko, kisha tutashinda). Mwenyezi Mungu na 
Mtume Wake wamesema kweli;” na (jambo hili) 
halikuwazidishia ila imani na utii. 

23. Wapo watu miongoni mwa walioamini 
waliotimiza ahadi waliyoahidiana na Mwenyezi 
Mungu: Baadhi yao wamekwishamaliza umri wao, 
(wamekwisha kufa), na baadhi yao wanangoja (siku 
yao kufika), wala hawakubadilisha (ahadi yao) hata 
kidogo 

24. Ili Mwenyezi Mungu Awalipe wakweli kwa 
sababu ya ukweli wao, na kuwaadhibu wanafiki 
Akipenda (kwa kuwa hawakurejea), au kuwageukia 
(kwa rehema kama wakitubia). Bila shaka Mwenyezi 
Mungu ni Mwingi wa kusamehe (na) Mwingi wa 
kurehemu. 

25. Na wale waliokufuru Mwenyezi Mungu 
Aliwarudisha na ghadhabu yao, hawakupata 
chochote katika heri; na Mwenyezi Mungu 
akawakifta Waislamu mapigano. Na Mwenyezi 
Mungu ni Mwenye nguvu Mbora. 

26. Na Akawateremsha wale waliowasaidia 
(maadui) katika watu waliopewa Kitabu (kabla yenu; 
Mayahudt; aliwatoa) kutoka katika ngome zao, na 
Akatia khofu katika nyoyo zao, baadhi yao mkawa 
mnawaua, na wengine mnawateka. 

27. Na Akakurithisheni nchi yao na majumba 
yao na mali zao, na nchi msiyoikanyaga (kabla ya 
hapo): Na Mwenyezi Mungu ni Mwenye uweza juu 
ya kila kitu. 

28. Ewe Mtume! Waambie wake zako: "Ikiwa 
mnapenda maisha ya (hii) dunia na uzuri wake 
(mimi si nayo, na mimi siwezi kukulazimisheni 
kukaa na mimi katika hali ya ufakiri; basi mktpenda 
nikuacheni), njooni, nitakupeni kitoka nyumba, 
(baadhi ya matumizi) na kukuacheni muwachano 
mzuri.” 

29. Na kama mnamtaka Mwenyezi Mungu na 
Mtume Wake na nyumba ya akhera, basi Mwenyezi 
Mungu Amewaandalia wafanyao mema hayo, 
miongoni mwenu, malipo makubwa. 

30 Enyi wake wa Mtume! Atakayefanya maovu 
dhahiri miongoni mwenu, atazidishiwa adhabu mara 
mbili; na haya ni sahali kwa Mwenyezi Mungu. 


31. Na miongom mwenu atakayemtii Mwenyezi 
Mungu na Mtume Wake, na kutenda mema, 
Tutampa malipo yake mara mbili, na kumwandalia 
riziki yenye hishima. 

32. Enyi wake wa Mtume, nyinyi si kama 
yoyote tu katika wanawake wengine. (Nyinyi wakeze 
Mtume). Kama mnataka (kufanya jambo la) kumcha 
Mwenyezi Mungu, basi msiiegeze sauti (zenu 
mnaposema na wanaume) iii asitamani mtu mwenye 
ugonjwa moyoni mwake (kufanya mabaya na nyiye) 
na semeni maneno mazuri: 

33. Na kaeni majumbani mwenu, wala 
msionyeshe mapambo yenu kama walivyokuwa 
wakionyesha mapambo yao wanawake wa zama za 
Ujahili (Ujinga, ukafiri) na simamisheni Sala na toeni 
Zaka, na Mtiini Mwenyezi Mungu na Mtume Wake. 
Mwenyezi Mungu Anataka kukuondoleeni uchafu, 
enyi watu wa nyumba (ya Mtume), na (anataka) 
kukutakaseni kabisa kabisa. 

30. Mambo yanatengenea kwa wakubwa na yakaharibika kwa wakubwa. Wao ndio wanaofuatwa mwendo 
wao, ukiwa mwema au mbaya. Basi ndio wanaambiwa hapa wakeze Mtume — mabibi wa kuigwa — kuwa 
wakenda mwendo mbaya watalipwa kwa ukali zaidi kuliko wabaya wengine. Na wakenda mwendo mzuri 
watalipwa vizuri zaidi kuliko wema wengineo wote. Kila jambo linalipwa kwa kadiri ya aihari yake. 

31. Wakubwa kila siku ndio shabaha za wadogo katika kuwafuata. Wanalolifanya wakubwa ndilo linaloigwa; 
likiwa jema, likiwa baya, kwa kuwa watu wanaona kuwa hayo yanayofanywa na wakubwa ndio utamaduni, 
(ustarabu). Basi wanaiga; wajionyeshe kuwa na wao ni watamaduni waliotimu wasio na nukusani. 

Ndio maana hao wakubwa wakajaziwa jaza kubwa kabisa za kheri wanapokwenda mwendo mzuri, kwani kwa 
njia hiyo wanaongoa chungu ya watu; na wakapewa ikabu kubwa zaidi wanapojipotoa kwani wengi wanawapotoa. 

32. Ukubwa aliokupa Mwenyezi Mungu una zaka zake. Na moja katika zaka hizo ni kwenda mwendo mzuri, 
ikiwa si hivyo basi ikabu itakuwa kubwa. Na wanawake pambo lao kubwa kabisa ni kutua na kuchunga wao 
muruwa, wasiwe n? chembe ya dowa wala towa. Na anayemuharibu mwanamke ni mwanamume. Shctani wa 
Binadamu ni Binadamu mwenziwe. Na mwanzo wa sababu ya kufanya maasi ya mwanamume na mwanamke ima 
kuonanana wakapendana au kusikia sauti wakaashikiana. 

Ndio maana wanaambiwa wanawake hapa kuwa ikitokea dharura ya mwanamke kusemezana na mwanamume 
akaze sauti yake, asijesimeze kwa madaha; asije akavutika huyo mwenziwe kutaka kufanya mabaya naye. Na 
walivyoambiwa haya wakeze Mtume ndivo wanaambiwa wanawake wengjne wote. 

33. Basi kama walivyokatazwa katika ile Aya ya pili kuzisikilizisha sauti zao ndivyo katika Aya hii 
wanavyokatazwa kuonyesha (a) Miili yao, (b) Mapambo yao. 

Wanaambiwa wakae majumbani mwao, wasitoke ovyo ovyo. Watoke kwa dharura na haja tu. Ikiwa si hivyo 
basi wajikalie majumbani mwao wachunge muruwa wao. 

